kardosdrur/scandi-wiki huggingface dataset:
HuffPost

HuffPost (tidligere The Huffington Post) er en amerikansk internetavis, som blev etableret den 9. maj 2005 af Arianna Huffington, Kenneth Lerer, Andrew Breitbart og Jonah Peretti.

Avis indhold 
Avisen dækker nyheder indenfor politik, forretning, underholdning, miljø, teknologi, populære medier, livsstil, kultur og meget andet.

Popularitet 
I juli 2012 placerede HuffPost sig på førstepladsen af de 15 mest populære politiske internetsider af eBizMBA Rank

Ledelse 
I december 2012 blev danskeren Jimmy Maymann ansat som administrerende direktør for internetavisen.

Udmærkelser – uddrag 
 2012: The Huffington Post fik tildelt Pulitzerprisen i en serie artikler om sårede krigsveteraner af journalist David Wood.
 2011: The Huffington Post placeres som den mest indflydelsesrige blog i verden af The Observer.
 2010: The Huffington Post vinder afstemninger i People's Voice i forbindelse med den 14ende Webby Award
 2006: The Huffington Post vandt i 2006 and 2007 Webby Awards for bedste politiske blog.

Referencer

Eksterne henvisninger 
 The Huffington Posts hjemmeside

Netaviser
Etableret i 2005
Aviser fra USA
Jean Cugnot

Jean Cugnot (3. august 1899 i Paris - 29. juni 1933 smst) var en fransk cykelrytter som deltog i OL 1924 i Paris.

Cugnot blev olympisk mester i cykling under OL 1924 i Paris. Han vandt i disciplinen tandem sammen med Lucien Choury.

Han vandt også en bronzemedalje i cykling under samme OL i Paris. Han kom på en tredjeplads i disciplinen sprint.

Eksterne henvisninger 

 

Mandlige cykelryttere fra Frankrig
Personer fra Paris
HE-AAC

HE-AAC er en forkortelse for high-Efficiency Advanced Audio Coding, der er et kvalitetsforringende (lossy) datakomprimeringsformat til lyd, som blandt andet bliver brugt til DVB og DAB i Danmark. 

Der eksisterer 3 udgaver af formatet :en:HE-AAC
 HE-AAC v1 - Også kendt under navne som AAC+ og aacPlus
 HE-AAC v2 - Også kendt under navne som eAAC+ og aacPlus v2
 HE-AAC v3

Noter 

Audio codecs
Steroid

Et steroid er et lipid karakteriseret ved et carbonskelet med fire sammenhængende ringe, tre seks-leddede og en fem-leddet, benævnt gonan. Forskellige steroider er forskellige med hensyn til de funktionelle grupper, som er bundet til ringene og i ringenes oxidationstrin. Alle steroider er afledt fra den biokemiske syntesevej til cholesterol via acetyl coenzym A, squalen og lanosterol. Hundrevis af steroider er identificieret i mennesker, dyr, planter og svampe. Den vigtigste rolle i levende systemer er som steroidhormoner. Steroider bruges i daglig tale ofte synonymt med kunstige glukocorticosteroider eller glukocorticoider (lægemidler), og i enkelte miljøer som betegnelse på anabole steroider.

I human fysiologi og medicin er de vigtigste steroider cholesterol og steroidhormonene, deres forstadier og omsætningsprodukter. I blodet er steroidene bundet til bærerproteiner.

Biosyntese og kemisk syntese 

Steroider har flere gange givet Nobelprisen. Den kemiske syntese af testosteronblev i 1935 foretaget uafhængigt af Adolf Butenandt og Leopold Ružička, der fik Nobelprisen i kemi herfor i 1939. Konrad Bloch og Feodor Lynen delte Nobelprisen i fysiologi eller medicin i 1964 for deres opdagelser omkring cholesterol- og fedtsyremetabolismens mekanisme og regulering.

Nogle vigtige steroider 

 Anabole steroider
 Corticosteroider (glukocorticoider og mineralcorticoider)
 Kønshormoner (androgener, østrogener og progestagener)
 Fytosteroler – steroider som forekommer naturligt i planter
 Steroler – steroidealkoholer, som f.eks. cholesterol

Se også 

 Anatomisk terapeutisk kemisk klassifikation
 Bittersød Natskygge
 Bodybuilding
 Cellemembran
 Deca Durabolin
 Dianabol, anabol, D-bol
 Epitestosteron
 Hormon
 Isopren
 NSAID (Non-Steroide Anti-Inflammatoriske Drugs)
 Oxandrolon
 Stanozolol eller Stanazolol
 Vitamin D, calciferol, cholecalciferol og dehydrotachysterol
 Winstrol

Eksterne links 

 Om steroider. Anti Doping Danmark 
 Steroider. Biosite
 Anabole steroider. Bodylab.dk
 Lev stærkt - dø ung. Videnskab.dk 

Biokemi
Kent League 1896-97

Kent League 1896–97 var den tredje sæson af den engelske fodboldliga Kent League. Ligaen havde deltagelse af 14 hold, der var opdelt i to divisioner. Begge divisioner spillede en dobbeltturnering alle-mod-alle. Division One blev vundet af Woolwich Arsenal FC's reservehold, som dermed vandt ligaen for første gang.

Resultater

Division One

Division Two

Kilder / eksterne henvisninger 
 Football Club History Database 
 RSSSF – Kent League 
 Dover AFC – 1896-97 season

Noter 

Sæsoner i Kent Football League (1894-1959)
Fodbold i 1896
Fodbold i 1897
Francesco Zuccarelli

Francesco Zuccarelli (født 15. august 1702 i Pitigliano, død 30. december 1788 i Firenze) var en italiensk maler kendt for sine landskabsmalerier med antik baggrund.

Liv 
Zuccarelli var elev af Giovanni Maria Morandis og derefter Pietro Nelli i Rom Han har muligvis også arbejdet hos landskabsmaleren Paolo Anesi i Firenze. Han slog sig i 1732 ned i Venedig, og fra 1747 til 1752 arbejdede han sammen Bartolomeo Nazari for familien Tassi. 

Han var flere gange i England, hvor han på opfordring fra den britiske konsul i Vendig levede fra 1752 til 1771 eller 1773. I 1768 var han med til at grundlægge Royal Academy of Arts i London.

Efter tiden i England rejste han tilbage til Venedig og var også en tid i Rom. Flere af han billeder findes i engelske samlinger (Windsor Castle, National Gallery) og i Venedig. Blandt hans elever tæller Giuseppe Zais og Vittorio Amadeo Cignarolli.

Eksterne henvisninger 

Malere fra Italien
Landskabsmalere
Historiemalere
Rokokomalere
Vedutmalere
Kent League 1897-98

Kent League 1897–98 var den fjerde sæson af den engelske fodboldliga Kent League. Ligaen havde deltagelse af 15 hold, der var opdelt i to divisioner. Begge divisioner spillede en dobbeltturnering alle-mod-alle. Division One blev vundet af Swanscombe FC, som dermed vandt ligaen for første gang.

Efter sæsonen blev Division Two nedlagt.

Resultater

Division One

Division Two 

Efter sæsonen blev Division Two nedlagt.

Kilder / eksterne henvisninger 
 Football Club History Database 
 RSSSF – Kent League 
 Dover AFC – 1897-98 season

Noter 

Sæsoner i Kent Football League (1894-1959)
Fodbold i 1897
Fodbold i 1898
Mobilporto

Mobilporto eller SMS frimærke er et produkt der muliggør frankering af postforsendelser, hvor køb af porto foregår elektronisk, enten ved hjælp af mobiltelefon eller smartphone. Den elektronisk modtagne kode skrives på forsendelsens øverste højre hjørne, på samme måde som et frimærke på et brev.

Den første mobilporto blev tilbudt af Deutsche Post i Tyskland, der siden den 15. august 2008, dengang i forbindelse med et test-pilotprojekt, tilbyder frankering i form af Handyporto.

Det nuværende PostNord, dengang under navnet Post Danmark, begyndte at tilbyde tjenesten Mobilporto den , hvor det via overtakserede SMS'er blev muligt at købe portokoder til indenlandske A-breve op til 50 gram. Senere på året, den , blev en Mobilporto-understøttelse i Post Danmarks mobilapplikation lanceret. Mobilporto fungerer på den måde at portokunden modtager en 12-cifret portokode via SMS eller direkte i applikationen som blot skal skrives i hjørnet af brevet hvor et frimærke normalt placeres. Det vil sige at løsningen blot kræver adgang til en kuglepen for at kunne købe gyldig porto.

Ved Mobil Awards 2011 vandt Post Danmark med sit SMS frimærke prisen for "Årets bedste danske app, tjeneste, markedsføring eller innovation 2011". Det er virksomheden Unwire der har udviklet og driver Post Danmarks mobilportoløsning.

Den store succes for produktet gjorde at der opstod behov for at udvide sortimentet, så i august 2012 blev det muligt at købe mobilporto for både A- og B-breve med en vægt på op til 2 kg.

På et tidspunkt er SMS-løsningen blevet udfaset og Mobilporto-servicen udvidet med servicen Online Porto. Online Porto fungerer igennem et webbrowserbaseret interface, og giver også mulighed for at udskrive en label med portokoden.

Kildehenvisninger

Eksterne henvisninger 
 PostNords Mobilporto-side 
 PostNords Online Porto-side
 Neu bei der Deutschen Post: Die Handymarke. Artikel af Jürgen Olschimke 

Mobiltelefoni
Postvæsen
Filateli
Etableret i 2008
Kwangmyŏngsŏng-3 Unit 2

Kwangmyŏngsŏng-3 Unit 2 (: ledestjerne) er en nordkoreansk satellit, der blev opsendt den 12. december 2012 med en Unha 3-raket fra Sohae-rumcenteret på Nordkoreas nordvestlige kyst. Den 13. april 2012 mislykkedes opsendelsen af Kwangmyŏngsŏng-3. Officielt er satellitten en vejrsatellit.

Eksterne henvisninger 
 NORTH KOREA’S SUCCESSFUL SPACE LAUNCH 
 North Korea’s Juche Rocket
 More Unha Wreckage
 N.Korea Built Rocket 'Mostly on Its Own'
 N.Korea's latest rocket 'could reach US'
 North Korea's impressive space launch vehicle "Unha-2" 
 Proliferation Pathways to a North Korean Intercontinental Ballistic Missile
 Missile Technology Basics
 A Revised Assessment of the North Korean KN-08 ICBM
 North Korea gears up for orbital space launch
 North Korea successfully places Satellite into Orbit

Nordkorea
Satellitter
Kontant

Kontant er flertydigt og kan henvise til:

 Kontanter - kontant betaling
 Kontant adfærd - direkte adfærd
 Kontant (tv-program)
Ukraines håndboldlandshold (damer)

Ukraines håndboldlandshold er et landshold med kvindelige håndboldspillere fra Ukraine. Det styres af det ukrainske håndboldforbund, og deltager i internationale håndboldturneringer såsom VM og EM.

Resultater 
Resultatene som er vist under er kun konkurrencer hvor Ukraine har deltaget. Turneringer de ikke har taget del i er ikke opført.

OL 
  2004: .-plads

VM 
   1995: 9.-plads
   1999: 13.-plads
  2001: 18.-plads
  2003: 4.-plads 
  2005: 10.-plads 
  2007: 13.-plada
  2009: 17.-plads

Kilder

Eksterne henvisninger 
 Kampe spillet af Ukraines kvindehåndboldlandshold hos EHF 
 Ukraines håndboldforbund  

Kvindehåndboldlandshold
Håndbold i Ukraine
Andreas Michaelsen

Andreas Michaelsen er en tidligere dansk atlet. Han var medlem af Haderslev IF (-1957) og Åbyhøj IF (1958-). Han vandt tre danske atletik mesterskaber.

Danske mesterskaber 
  1958	Kuglestød 13.81
  1958	Diskoskast 46.50
  1957	Kuglestød 14.53
  1956	Kuglestød 14.31
  1955	Kuglestød 13.86
  1954	Kuglestød 13.83

Eksterne henvisninger 
 Statletik.dk - Profil Andreas Michaelsen

Atleter fra Haderslev IF
Atleter fra Åbyhøj IF
Kuglestødere fra Danmark
Diskoskastere fra Danmark
Selvbetjeningsautomat

En selvbetjeningsautomat er en maskine der ved hjælp af en automatisk proces udleverer varer eller adgang til serviceydelser til kunder, efter at de har betalt for disse ved at indkaste kontanter eller indsætte betalingskort i maskinen.

Historie 
De første henvisninger til selvbetjeningsautomater findes i Herons værker, en ingeniør og matematiker fra det 1. århundrede. Hans maskine modtog mønter og udleverede dernæst vievand. Efter mønten var indsat faldt den ned på en skive, der var monteret på en løftestang. Løftestangen åbnede en ventil, som lod noget vand flyde. Skiven fortsatte med at hælde under indflydelse af møntens vægt, indtil mønten faldt af, hvorefter en modvægt løftede løftestangen op og lukkede ventilen.

Det var dog først under industrialiseringen at selvbetjeningsautomater virkelig blev udbredte. Den første moderne møntdrevne automat blev indtroduceret i London i England i de tidlige 1880'ere, hvor de udleverede postkort.

Kildehenvisninger

Eksterne henvisninger 

 World's Strangest Vending Machines  

 
Detailhandel
Jimmy Maymann-Holler

Jimmy Maymann-Holler (født 19. oktober 1971) i Gislev på Fyn, er en dansk iværksætter, som er uddannet cand. merc. fra Odense Universitet og EMBA fra London Business School i  2005.

Udnævnt til administrerende direktør for verdens største internetavis, The Huffington Post i efteråret 2012.

Erhvervs biografi
1995 – stifter det digitale bureau, Neo Ideo, sammen med Morten Lund.
2000 –  sælger Neo Ideo til det amerikanske reklamebureau, Leo Burnett, og forsætter i Leo Burnett, hvor han senere bliver direktør. 
2000-2011 –  ejer og administrerende direktør. i Maymann Holding ApS
2004-2006  –  formand for bestyrelsen i IMT Labs A/S
2007 –  direktør i GoViral.
2008 –   bestyrelsesmedlem i 365 Media Scandinavia A/S (Nyhedsavisen), som går konkurs samme år.
2009 –   direktions- og bestyrelsespost i M&M PROPERTIES ApS, som ejes af Claus Moseholm og hans eget firma Maymann Holding ApS.
2010-2011 –  ejer og administrerende direktør i M&R Invest ApS sammen med Rene Rechtman.
2011 –  solgte videobrandingsvirksomheden, GoViral, sammen med Claus Moseholm til amerikanske AOL Europe. 
2011 –  AOL køber The Huffington Post og indsætter Jimmy Maymann-Holler med titlen, senior vice-president, i virksomheden.
2011 – formand  for bestyrelsen i Movellas ApS.
2012 –  bliver udnævnt til administrerende direktør for internetavisen, The Huffington Post, hvor han var til 2015 .
 2017 - bliver bestyrelsesformand for møbelkæden Biva

Eksterne henvisninger og kilder 

 

Iværksættere fra Danmark
Erhvervsfolk fra Danmark
Personer fra København
Personer i Kraks Blå Bog
Antoine Vollon

Antoine Vollon (født 23. april 1833 i Lyon, død 27. august 1900 i Paris) var en fransk maler. Han var far til Alexis Vollon.

Den første undervisning fik Vollon på École des Beaux-Arts i Lyon i Frankrig. Derefter rejste han til Paris og blev der elev af Augustin Théodule Ribot.

I forbindelse med den store udstilling i Parisersalonen debuterede Vollon med et stilleben. I sine tidlige værker tematiserede Vollin "blomsterstykker", "køkkeninteriør" eller "søfisk", mens det senere var landskaber, der var hovedvægten i hans værker.

Eksterne henvisninger 

 

Malere fra Frankrig
Landskabsmalere
Personer fra Lyon
Franskmænd i 1800-tallet
Automat

Automat er flertydig og kan henvise til:

 Automat (album)
 Automat (maleri)
 Selvbetjeningsautomat

Se også
 Automation
 Automatgear
 Automatvåben
Kontanter

Kontanter er fysiske penge som mønt og pengesedler. De udgives som oftest af en centralbank, hvor staten garanterer for deres værdi. Tidligere blev frimærker også betragtet som kontanter i Danmark, og kunne benyttes som betalingsmiddel ved statslige instanser.

Værdien af cirkulerende danske sedler og mønter var 65,1 mia. kr. ved udgangen af 2012, hvilket var en mindre stigning i forhold til 2011. Antallet af sedler sedler steg fra 161 mio stk. i 2011 til 166 mio. stk. i 2012.

Se også 
 Danmønt

Referencer 

Betalingssystemer
Horsens Amatør Cykleklub

Horsens Amatør Cykleklub (HAC) er en dansk cykelklub.

Horsens Amatør Cykleklub er stiftet i 1934, og har omkring 165 medlemmer fra 9 til 75 år. (2012) Klubben har afdelinger for både motionister, drenge og piger samt seniorlicensryttere. 

Klubben har leveret mange store navne gennem tiden, som bl.a. Kasper Klostergaard, Bekim Christensen, Morten Christiansen og Jacob Nielsen.

Kilder og eksterne henvisninger 
Horsens Amatør Cykleklubs hjemmeside

Referencer 

Cykelklubber i Danmark
Amatør Cykleklub
Etableret i 1934
Australiere

Australiere (i folkemunde kendt som aussies) er folk, der associeres med Australien, deler en fælles historie, kultur og sprog (australsk engelsk). Nutidens australiere er statsborgere i Commonwealth Australien, der styres af australsk nationalitetslov.

Majoriteten af australierne stammer fra folk på De Britiske Øer. Kolonien New South Wales blev etableret af Kongeriget Storbritannien i 1788 med ankomsten af den første flåde. Fem andre kolonier blev etableret i begyndelsen af 1800-tallet, disse udgør i dag de seks nuværende australske delstater. Mange tidlige bosættelser var straffekolonier og de transporterede straffefanger (og senere også ikke-straffefanger) udgjorde en betydelig andel af befolkningen i de fleste kolonier. Stor-skala immigration begyndte først i 1850'erne, efterfulgt af en række guldfebre. Yderligere immigrationsbølger opstod efter 1. verdenskrig og 2. verdenskrig, hvor der i begyndelsen af 2. verdenskrig kom mange migranter fra Sydeuropa og Østeuropa, Mellemøsten, Sydasien og Østasien og Stillehavsøerne. Optil den britiske kolonisering, var Australien beboet af aboriginere – australske aboriginere, tasmanske aboriginere og Torres Strait Ø-folket et melanesisk folk. En mindre procentdel af nutidens australiere er efterkommere af disse folk.

Udviklingen af en separat australsk indentitet og national karakter linkes oftest til perioden omkring 1. verdenskrig, som gav en stigning i konceptet anzac spirit. Eurekaopstanden i 1854 og forskellige begivenheder under 2. verdenskrig, mest notabel er Kokoda Track campaign, der også ofte nævnes i forbindelse med australsk identitet. Tiltrods for dette så blev australsk kultur dannet flere årtier før Føderationen Australien. Australsk litteratur kendes fx fra bushdigte i kolonitiden, og sportshold der samlet repræsenterer Australien kendes siden 1870'erne. Pg.a. mange fælles lingvistiske, historiske, kulturelle og geografiske karakteristika har australiere ofte identificeret dem tæt med newzealændere og andre engelsk talende nationer.

Referencer 

 
Folkeslag i Storbritannien
Europæiske Lege

De Europæiske Lege er en sportsbegivenhed med mange sportsgrene, der skal afholdes hvert fjerde år, med sportspersoner fra hele Europa. Legene er designet og bliver reguleret af de Europæiske Olympiske Komiteer (EOC). Første udgave af legene fandt sted i Baku, Aserbajdsjan i 2015. 13 sportsgrene er indtil videre bekræftet til legene i 2015, og der forhandles fortsat med svømning, gymnastik og atletik.

Legene blev annonceret på den 41. samling af europæiske nationale olympiske komiteer i Rom den 8. december 2012. De eksakte datoer for afholdes af de første lege er endnu ikke aftalt, men det forventes at de kommer til at finde stil i det sene forår eller tidlige sommer og vil have omkring 15 sportsgrene på programmet.

Sportsgrene 
De følgende sportsgrene er blevet bekræftet til de første lege i Baku i 2015.
 
 Badminton 
 Bueskydning
 Boksning
 Bordtennis
 Fægtning
 Håndbold 
 Judo
 Kano 
 Rugby 
 Skydning 
 Taekwondo 
 Triatlon
 Volleyball

EOC har bekræftet at der foregår forhandlinger om at inkludere svømning, gymnastik, brydning og atletik.

Det er også intentionen at en vist antal ikke-olympiske sportsgrene skal inkluderes. Karate og sportdans menes at være to af de sportsgrene der højst sandsynligt kommer med.

Værtsnationer og byer

Se også 
 Olympiske Lege
 Pan-Amerikanske Lege
 Asiatiske Lege
 All-African Games
 World Games

Referencer 

 
Etableret i 2012
DR Ultra

DR Ultra er DR's public service-kanal til de 9-14-årige. Kanalen startede den 4. marts 2013. I januar 2020 overgik kanalen fra at være en flow-kanal til udelukkende at være tilgængelig på DRs online streamingportal DRTV ligesom DR3.

Programmet Ultra Nyt er kanalens daglige nyhedsudsendelse med nyheder formidlet specielt til børn, med Inge Thorup og Jonas Madsen som værter. Derudover har kanalen sendt programmer som Kvit eller dobbelt, der er en børneudgave af Kvit eller dobbelt, der i flere omgange er blevet vist på DR siden 1950'erne. Gepetto News bliver også sendt her, dog er det meget sjældent og kun den 3. sæson.

I 2020 skabte programmet Ultra smider tøjet internationale overskrifter for at vise nøgne voksne for børn.

Kanalens fremtid 
I 2015 skrev DR's generaldirektør, Maria Rørbye Rønn, en kronik, hvoraf det fremgår, at de 7-12-årige bruger tre gange så lang tid på at se Disney Channel, YouTube og Netflix, som de bruger på at se DR Ultra. Som følge af DR's besparelser, som blev vedtaget i 2018, lukkede DR Ultras flowkanal i 2020. DR Ultra fortsætter dog som online kanal på DR's streamningtjeneste DRTV Desuden justeres målgruppen fra de 7-12-årige til de 9-14-årige.

Programmer 

 Thunderbirds Are Go!
 Freaktown
 Mission: Eftersidning
 Wild Kratts
 Ultra Nyt
 I'm a Creepy Crawly
 Alvin og de frække jordegern
 Phineas og Ferb
 SvampeBob Firkant

Kilder

Eksterne henvisninger 
 Officiel hjemmeside

Ultra
Etableret i 2013
Børnekanaler fra Danmark
Måna

Måna (Måne) er en elv i Tinn kommune i Vestfold og Telemark fylke i Norge. Den har sit udspring i Møsvatn, og løber gjennom Vestfjorddalen og Rjukan, før den munder ud i Vestfjorden i Tinnsjå. Systemet er en del av Tinnvassdraget og Skiensvassdraget.

Måna er stærkt udnyttet for vandkraftproduktion, med Vemork og Såheim som de største kraftværker. Elven dannede før reguleringen den berømte Rjukanfossen, som i dag kun får vand én gang om året.

Eksterne henvisninger 

Vandløb i Vestfold og Telemark
Tinn
Rjukanfossen

Rjukanfossen er et vandfald som ligger længst mod vest i Vestfjorddalen i Tinn kommune i Vestfold og Telemark fylke i Norge, vest for byen Rjukan. Fossen, som er en del af elven Måna, var en stor turistattraktion i førindustriel tid og blev besøgt fra alle verdenshjørner. Den var et af de første vandfald som blev oplyst ved hjælp af egenskabt elektricitet. Ved fossen blev der tidligt bygget et hotel med tennisbane for ressourcestærke turister.
 	
Fossen har en total faldhøjde på 238 meter og højeste lodrette fald er 104 meter.

I 1905 opkøbte Sam Eyde med investorer, med basis i Rjukanfossen, land i Vestfjorddalen. Vandfaldet blev tæmmet og lagt i rør for at give energi til salpeterproduktion og industriprojektet Norsk Hydro. Vandet anvendes i Vemork vandkraftværk. 

Navnet Rjukan var oprindelig navnet på fossen, mens byen har fået navn fra fossen. Også et vandfald i Tovdalsvassdraget bærer navnet Rjukanfossen.

Ved fossen spilles årlig Marispelet og der lukkes normalt vand ud i elven svarende til normalvandføring i forbindelse med dette arrangement.

Grundet store vandmængder i sommeren 2007 blev Rjukanfossen sluppet helt løs i en længere periode i juli. Dette førte til et markant opsving i turisttilstrømningen til fossen.

Se også 
 Vemork-aktionen

Eksterne kilder/henvisninger 

 World Waterfall database
 Marispelet

Vandfald i Vestfold og Telemark
Tinn
Forenede Baltiske Hertugdømme

Det Forenede Baltiske Hertugdømme var en egen stat i dagens dagens Estland og Letland, som baltiske folk, russisk eksiladel og balttyskere oprettede i 1918.

Efter Brest-Litovsk-freden blev Adolf Frederik af Mecklenburg-Schwerin, 22. september 1918, udnævnt til statsoverhoved af den provisoriske regering for Det Forenede Baltiske Hertugdømme under kejser Wilhelm 2. af Tyskland, der blev etableret i den baltiske region.
Novemberrevolutionen, som betød at 1. verdenskrig kunne afsluttes, ligesom revolutionen til sidst banede vejen for indførelsen af et parlamentarisk demokrati i form af Weimarrepublikken, gjorde at Adolf Frederik aldrig nåede at acceptere udnævnelsen på grund af revolutionen, da hertugdømmets regering under ledelse af landmarskal Adolf Pilar von Pilchau, den 28 november 1918 ophørte med at fungere.

Hertugdømmet Kurland og Semgallen opslugtes i 1918 af Forenede Baltiske Hertugdømme, selvom ingen af disse anerkendtes af andre end det Tyske Kejserrige.

Forhenværende europæiske lande
Letlands historie
Forhenværende hertugdømmer
Baltikum
Harvest (Ste van Holm-album)

Harvest er titlen på Ste van Holms femte fuldlængde album, der udkom i oktober 2012.
Albummet stræber mod at lyde som rockmusik fra 70erne og derfor bliver der kun brugt følgende instrumenter akustisk- og elektrisk guitar, akustiske trommer, elbas, Hammond orgel og Rhodes elklaver.
Teksterne på 'Harvest' kredser om det ukendte og det at se sine dæmoner i øjnene. Nummeret 'Whiteout' er inspireret af Jon Krakauers bog Op i det blå, der er en autentisk beretning om katastrofen på Mount Everest d. 10. maj 1996.
Coveret til 'Harvest' prydes af en buket vintergækker på brunlig baggrund, som man ville kunne finde mange blomster afbildet i gamle botanikbøger. Dog flyder der blod ud af blomsternes stilke, hvilket giver det ellers så pæne cover en makaber kant.

Trackliste 
 "Truth Serum"
 "Damage"
 "Brocken Spectre"
 "Escapism"
 "Incantations"
 "The Jackdaw"
 "Black Stalks"
 "Harvest"
 "Whiteout"

Album fra 2012